Զենք, հակառակորդի կենդանի ուժի, տեխնիկայի ու կառույցների ոչնչացման սարքավորումների և միջոցների ընդհանուր անվանումը։ Զենքն առաջացել է մարդկության զարգացման վաղ շրջանում՝ որպես որսի և պաշտպանության միջոց, սակայն տարբերություն չի եղել աշխատանքի գործիքների և զենքի միջև։ Ժամանակակից զենքերը լինում են՝ միջուկային, քիմիական, բակտերիալոզիական, հրաձիգ (հրետանային, հրաձգային և մերձամարտի միջոցներ), ռեակտիվ, հրթիռային, ականային, տորպեդային և սառը։ Ղարաբաղյան պատերազմի ժամանակ կամավորական ջոկատները և ԻՊՈՒ ստորաբաժանումներն սկզբնական շրջանում զինված են եղել որսորդական հրացաններով, ատրճանակներով, մաուզերներով, նռնակներով, հազվադեպ՝ ինքնաձիգներով։ 1992 թվականից ՊԲ համալրվել է զենքի նորագույն տեսակներով։